Sy het vir elke vrou ’n pakkie met garing, ’n naald en patrone gegee en hulle kon kies watter patroon hulle wil uitwerk.
Sy het die vroue vertel hoe om die blokke te tel en om dan die gare deur te ryg om blokke van tien te maak om die patroon uit te werk.
“Moet nooit die gare natlek nie. Kruisiesteekgaring se punt word skuins gesny en dan deur die naald gesteek. ’n Mens werk ook met ’n stomppunt-naald spesiaal vir kruisiesteek. As jy wil hê jou patroon moet meer uitstaan, gebruik 4-6 string-gare.”
Ná ’n vrolike aand vol lag en gesels, het die Sonskyntak-lede meer geweet van dié pragtige handwerkmetode.